Andrew Garfield

Andrew Garfield (1983-yil, 20-avgust) amerikalik aktyoridir. U turli mukofotlarga sazovor boʻlgan, jumladan Tony Award, BAFTA TV Award va Golden Globe Award, shuningdek, Primetime Emmy Award, Laurence Olivier Award va ikkita Academy Awards uchun nomzodlikka qoʻyilgan. Time jurnali Garfieldni 2022-yilda dunyodagi eng nufuzli 100 kishi roʻyxatiga kiritdi.

Los-Anjelesda tugʻilgan va Angliyaning Epsom shahrida oʻsgan Garfield Royal Central School of Speech and Dramada tahsil olgan va oʻz faoliyatini Buyuk Britaniya sahnasida va televizion spektakllarda boshlagan. U 2007-yilda Lions for Lambs ansambl dramasida badiiy filmdagi debyutini qilgan. U Boy A (2007) telefilmidagi ijrosi uchun BAFTA TV Award for Best Actor mukofotini qoʻlga kiritdi. U 2010-yilda The Social Network dramasida Eduardo Saverinning ikkinchi darajali roli bilan xalqaro eʼtiborga tushdi, buning uchun u BAFTA Film Award va Golden Globe Awardga nomzodligi kiritildi.

Garfield Yangi Oʻrgimchak-odam (2012), Yangi Oʻrgimchak-odam 2 (2014) va keyinroq Oʻrgimchak-odam: Uyga yoʻl yoʻq (2021) superqahramon filmlarida oʻrgimchak-odam rolini oʻynagani uchun keng eʼtirofga sazovor boʻldi. U Hacksaw Ridge (2016) jangovar filmidagi Desmond Doss roli va Tick, Tick... Boom! (2021) filmidagi Jonathan Larson rollari uchun Academy Award for Best Actor nominatsiasini qoʻlga kiritgan. Garfield shuningdek, keyinroq Golden Globe Award for Best Actor mukofotini ham qoʻlga kiritdi. 2022-yilda u Under the Banner of Heaven kriminal drama miniserialida Mormon detektivi rolini oʻynadi va Primetime Emmy Award va oltin globusni qoʻlga kiritdi.

Sahnada Garfied 2012-ilda Broadwayda Death of a Salesman filmida paydo boʻldi va bu unga Tony Award nominatsiyasini taqdim etdi. 2017-yilda Londonda Angels in America filmida Prior Valter rolini oʻynagani uchun Garfield Laurence Olivier Awardga nomzod boʻldi; u keyingi yili Broadwaydagi rolni takrorladi va spektakldagi eng yaxshi aktyor uchun Tony Awardga sazovor boʻldi.

 Tarjimai holi 
Andrew Russell Garfield 1983-yil 20-avgustda Los-Anjelesda (Kaliforniya) tugʻilgan. Uning onasi Lyn Angliyaning Essex shahridan, otasi Richard Garfield esa Kaliforniyadan edi. Richardning ota-onasi ham Buyuk Britaniyadan edi. Garfield uch yoshida ota-onasi Qoʻshma Shtatlardan Buyuk Britaniyaga koʻchishgan va u Surreydagi Epsom shahrida tarbiyalangan. Garfield dunyoviy tarbiyaga ega edi. U otasi tomonida yahudiy boʻlib, oʻzini "yahudiy artist" deb taʼriflaydi. Uning ota-bobosi va buvisi Polsha, Rossiya va Ruminiyadan Londonga koʻchib kelgan yahudiy muhojir oilalaridan edi va oila familiyasi dastlab "Garfinkel" edi.

Garfildning ota-onasi kichik interyer dizayn biznesi bilan shugʻullangan. Uning onasi esa bolalar bogʻchasida oʻqituvchi yordamchisi boʻlgan, otasi - Guildford shahar suzish klubining bosh murabbiyi boʻlgan. Uning akasi Royal Brompton hospitalda NHS shifokori boʻlgan. Garfield yoshligida gimnastika va suzuvchilik bilan shugʻullangan. U dastlab biznesni oʻrganishni niyat qilgan edi, lekin 16 yoshida bir doʻsti, ular darslarni boshlash uchun bir oʻquvchi kam boʻlgani sababli, uni boshlangʻich teatr oʻqishiga kirishga koʻndirgan. Garfield University of Londondagi Central School of Speech and Dramada tahsil olishdan oldin Bansteaddagi Priory Preparatory Schoolda, keyinroq esa Ashtead shahridagi City of London Freemen's Schoolda tahsil olgan. Uning birinchi ishi Golders Green va Hendondagi uchta alohida muassasa oʻrtasida koʻchirilgan Starbucksda edi.

 Faoliyati 
Dastlabki faoliyati va yutuqlari (2004–2011)
File:Flickr - csztova - Andrew Garfield - TIFF 09' (1) cropped.jpg|thumb|upright|left|Garfield 2009 Toronto International Film Festivalda The Imaginarium of Doctor Parnassus premyerasida qatnashmoqda.

Garfield toʻqqiz yoshida Surreyning Guildford shahrida aktyorlik saboqlarini olishni boshladi va Bugsy Malonening yoshlar teatrida paydo boʻldi. U Epsomdagi kichik yoshlar teatri ustaxonasiga qoʻshildi va Buyuk Britaniya konservatoriyasida,Central School of Speechda yana uch yil oʻqishdan oldin boshlangʻich teatr taʼlimini oldi. 2004-yilda oʻqishni tamomlagach, u asosan sahna aktyorligi bilan shugʻullana boshladi. 2004-yilda u Manchesterning Royal Exchange teatrida Kes''dagi ijrosi uchun Manchesterdagi Evening News Theatre eng yaxshi yangi ishtirokchi mukofotini qoʻlga kiritdi (u yerda keyingi yil ham Romeo rolini oʻynadi) va 2006-yilda Evening Standard Theatre tomonidan „Outstanding Newcomer Award“ mukofotini qo‘lga kiritdi. Garfield oʻzining Britaniya televideniyesida debyutini 2005-yilda Channel 4 oʻsmirlar uchun Sugar Rush dramasida nishonlagan. 2007-yilda u BBCning Doctor Who serialining uchinchi seriyasida, „Daleks in Manhattan“ va „Evolution of the Daleks“ epizodlarida paydo boʻlgach, jamoatchilik eʼtiborini tortdi. Garfield Doctor Whoning bir qismi boʻlish sharaf ekanligini aytganMorgan Jeffery (26 June 2012) 'Spider-Man' star Andrew Garfield 'honoured to be part of Doctor Who' . 2007-yil oktyabr oyida u Varietyning „10 Actors to Watch“ roʻyxatiga kiritilgan. U 2007-yil noyabr oyida Lions for Lambs filmida Tom Kruz, Meril Strip va Robert Redford lar bilan birgalikda amerikalik universitet talabasi rolini oʻynagan. Garfield 2007-yilda Variety nashriga bergan intervyusida: „Men ular bilan bir xil loyiha ustida ishlayotganimdan baxtiyorman, lekin keyinchalik tomoshabinlar tomonidan tan olinishini kutmaganman“ degan edi.

2007-yil noyabr oyida chiqqan Boy A dramasida u qamoqdan keyin yangi hayot topishga urinayotgan mashhur qotilni tasvirlagan. Bu rol unga 2008-yilda eng yaxshi aktyor uchun BAFTA Awardga sazovor boʻldi"Spider-Man comes to London" .The Daily Telegraph. (Telegraph Media Group). Retrieved 19 June 2012. Houston Chronicle nashri xodimi Amy Biancolli Garfild tasvirining „zakovati va sezgirligiga shubha yoʻq“ deb yozgan. Minneapolis Star Tribune muxbiri Christy DeSmith Biancollining fikrini takrorlab, uning yuz ifodalarini misol qilib keltirdi. John Xartl The Seattle Times gazetasida yozgan maqolasida Garfield rolda oʻzining bor mahoratini namoyish etganini takidlagan va shunday xulosaga kelgan: „Garfild har doim oʻz ehtiroslarini qoʻlga kirita oladi“. The Wall Street Journal tanqidchisi Joe Morgenstern Garfieldning ijro etgan rolini „fenomenal“ deb atadi. 2008-yilda u The Other Boleyn Girl filmida kichik rol oʻynadi va Berlin xalqaro kinofestivalida porlayotgan yulduzlardan biri deb topildi. 2009-yilda Garfield Terry Gilliamning The Imaginarium of Doctor Parnassus va Red Riding televizion trilogiyasida ikkinchi darajali rollarni ijro etgan. Va Los Angeles Times gazetasida Kenneth Turan „Garfield ajoyib oʻyin koʻrsatgan“ deb oʻylashini aytib oʻtgan.

 Garfield haqida qiziqarli faktlar 

U chala amerika talaffuziga ega.
U ijtimoiy tarmoqlardan foydalanmaydi.
Andrew AQSh va Buyuk Britaniya fuqoroligiga yaʼni ikki fuqarolikka ega.
Andrewning ajdodlarining familiyasi Garfinkel boʻlgan.
U din haqida bir toʻxtamga ega emas.
Uning birinchi sevgisi Sara ismli qiz boʻlib, u Spice Girls guruhining „Wannabe“" qoʻshigʻini kuylab Garfielddan uning yigiti boʻlishini soʻragan.
Oskar mukofotiga nomzod It's a Wonderful Life filmi uni koʻz yoshlariga sabab boʻlgan.
Garfield Grammy mukofotiga sazovor boʻlgan musiqachi Lil Nas Xning ashaddiy muxlisidir.
Uning birinchi ishi Shimoliy Londondagi Starbucksda boʻlgan va u tez-tez omborxonada oʻtirgani uchun ishdan haydalgan.
U 29 yoshini Disneylandda nishonlagan.

 

Turkum:Amerikalik erkak modellar
Turkum:Amerikalik erkak aktyorlar
Turkum:Amerikalik erkak televideniye aktyorlari
Turkum:Angliyalik erkak aktyorlar
Turkum:Yashayotgan insonlar